**REPUBLIKA HRVATSKA**

**LIČKO-SENJSKA ŽUPANIJA**

**GRAD GOSPIĆ**

**Dječji vrtić Pahuljica**

**Žabička ulica 30**

**Klasa:008-01/12-01/02**

**Urbroj:2125/40-01-12-1**

**Gospić, 26.11.2012.**

Temeljem članka 4. stavka 3. Zakona o pravu na pristup informacijama (NN br. 172/03, 144/10, 37/11 i 77/11), ravnateljica Dječjeg vrtića Pahuljica (u daljnjem tekstu: Vrtić) donijela je dana 26.11.2012. godine slijedeću:

**ODLUKU**

**O USTROJAVANJU KATALOGA INFORMACIJA**

**Članak 1.**

Ovom se Odlukom ustrojava Katalog informacija koje posjeduje, kojima raspolaže ili koje nadzire Vrtić, a u cilju ostvarivanja prava na pristup informacijama u smislu Zakona o pravu na pristup informacijama.

**Članak 2.**

Katalog informacija sadrži sistematizirani pregled informacija s opisom sadržaja, namjenom, načinom davanja i vremenom ostvarivanja prava na pristup informacijama iz djelokruga Vrtića, te je sastavni dio Odluke.

**Članak 3.**

Korisnik prava na informaciju ostvaruje pravo na pristup informaciji podnošenjem usmenog ili pisanog zahtjeva Vrtiću.

Pisani zahtjev u svezi s ostvarivanjem prava na pristup informaciji podnosi se na adresu:

Dječji vrtić Pahuljica, Žabička ulica 30, 53000 Gospić ili putem elektroničke pošte na adresu: djecji.vrtic.pahuljica@gs.t-com.hr, na propisanom obrascu kojeg se može naći na oglasnoj ploči Vrtića ili na web stranicama.

Usmeno postavljeni zahtjev primat će službenik za informiranje u prostorijama Vrtića, Žabička ulica 30, Gospić.

Zahtjev se može podnijeti i telefonom na broj 053/572-843 i putem telefaxa broj 053/560-247.

**Članak 4.**

Korisniku prava na informaciju, kome je omogućen pristup informaciji Vrtić naplaćuje naknadu sukladno Kriterijima za određivanje visine naknade iz članka 19. stavaka 2. Zakona o pravu na pristup informacijama (NN br. 172/03 i 77/11).

**Članak 5.**

Naknada iz članka 4. ove Odluke uplaćuje se virmanom na žiro račun Vrtića broj:

2390001-1100399074 u Hrvatskoj poštanskoj banci.

**Članak 6.**

Službenik za informiranje Vrtića zadužen je za poduzimanje svih radnji i mjera potrebnih radi urednog vođenja Kataloga informacija.

**Članak 7.**

Ova Odluka stupa na snagu danom donošenja.

 Dječji vrtić Pahuljica

 Ravnateljica

 Marija Fajdić

PRILOG:

Katalog informacija Vrtića